[
  {
    "title": "ယႃႇ",
    "content": "​ယႃႇ\nယႃႇၶူၼ်ႉၵႂၢမ်းၵဝ်ႇ\nယႃႇပဝ်ႇႁူၽႂ်\nယႃႇမႂ်မၢပ်ႇပိူၼ်ႈ\nယႃႇယူႇၸိူၼ်ႈပႅတ်ႈလၢႆ\nယႃႇၵၶၢႆလွင်ႈၽိတ်း\nယႃႇၸႂ်ပိတ်းၼႃႇၽႅဝ်\nယႃႇယလုလႅဝ်ၼႃႈႁိူၼ်းပိူၼ်ႈ\nယႃႇလိူၼ်ႈပႆတၢင်းၽိတ်း\nယႃႇပိတ်းဝႂ်မႆႉမိူဝ်ႈယူႇႁူမ်ႈ\nယႃႇၵူမ်ႇၵူမ်ႈပၼ်ၽူႈၶဵၼ်\nယႃႇဢဝ်ဢဵၼ်းႁႅင်းတဵၵ်းတဵင်ၵေႃႉဢွၼ်ႇ\nယႃႇယွၼ်ႇတၢင်းၶတ်းၸႂ်\nတႃႇတင်းသဵင်ႈၼႆႉလီငိူင်ႉဝႄႈဝႆႉဢိူဝ်ႈၼႃႈ။\nၶိူဝ်းၶမ်း  လၢင်းၶိူဝ်း"
  },
  {
    "title": "ၵဝ်ၶႃႈ ၸိုဝ်ႈ တိုဝ်ႉတၢင်း ယႃႇပွႆႇၽႃႈၵဝ်ပႅတ်ႈ",
    "content": "​ၵဝ်ႈၶႃႈၸိုဝ်ႈ တိုဝ်ႉတၢင်း ယႃႇပွႆႈၽႃႈၵဝ်ပႅတ်ႈ\nတီႈၸေႈဝဵင်းၼိုင်ႈၼႂ်းမိူင်းၵရိတ်ႇ ယၢမ်ႈမီးႁုၼ်ႇႁၢင်ႈၶႅၵ်းဝႆႉ ၼႂ်းၵၢင်ဝဵင်းၼၼ်ႉ တႃႈလဵဝ်သမ်ႉဢမ်ႇႁၼ်လိူဝ်သင်ယဝ်ႉ ၵူၺ်းၵႃႈတိုၵ်ႉၵိုတ်းသၢၵ်ႈသေႇလၵ်းထၢၼ်ဢၼ်ပဵၼ် ၶႅပ်းႁိၼ်ဢၼ်တွၵ်ႇတႅမ်ႈလိၵ်ႈဝႆႉပဵၼ်သၢၵ်ႈသေႇလၵ်းထၢၼ်ၼၼ်ႉ ဢၼ်သပ်းလႅင်းၼေလွင်ႈႁုၼ်ႇႁၢင်ႈဢၼ်တိုၵ်ႉၵိုတ်းလိူဝ်ယူႇ ၶေႃႈၵႂၢမ်းၼႂ်းၼၼ်ႉ ပဵၼ်ၶေႃႈၵႂၢမ်းၵူၼ်းဢုပ်ႇၵၼ် ၽႂ်သမ်ႉပဵၼ်ၵေႃႉဢုပ်ႇၵၼ်လႃႇပေႃးၼႆၸိုင် ႁုၼ်ႇႁၢင်ႈလႄႈၵူၼ်းဢၼ်ပႆၵႂႃႇပႆမႃးၼၼ်ႉယဝ်။\nၵ *ႁုၼ်ႇႁၢင်ႈဢူၺ် သူၸိုဝ်ႈသင်*\nႁ *ၵဝ်ၶႃႈၸိုဝ်ႈ တိုဝ်ႉတၢင်း*\nၵ *ၽႂ်ပဵၼ်ၵေႃႉဢၼ်ၶႅၵ်းသူၶိုၼ်ႈပဵၼ်ႁုၼ်ႇႁၢင်ႈ*\nႁ *မေႃမိုဝ်းၸိုဝ် လီးသီးပသ်ႇ*\nၵ *ႁဵတ်းသင်သမ်ႉၸုၵ်းယင်ႇယေႈ*\nႁ *ပိူဝ်ႈတႃႇတေလၢတ်ႈဝႃႈ ၵဝ်ၶႃႈယူႇလႆႈၸူဝ်ႈၵႅပ်ႉၸူဝ်ႈၵမ်းၵူၺ်း*\nၵ *ႁဵတ်းသင်လႄႈတီႈတိၼ်သူၸဝ်ႈသမ်ႉမီးပိၵ်ႇ*\nႁ *ပိူဝ်ႈတႃႇတေႁႂ်ႈႁုႁၼ်ဝႃႈ ၵဝ်ၶႃႈတေပူၼ်ႉၵႂႃႇဝႆးꧦၼၼ်ႉယဝ်ႉ*\nၵ *ႁဵတ်းသင် ၶူၼ်ႁူဝ်တၢင်းၼႃႈသူၸဝ်ႈ ၸိုင်သမ်ႉယၢဝ်းတၢၼ်ႇၼႆႉလႃႇ*\nႁ *ၵွပ်ႈဝႃႈပိူဝ်ႈတႃႇ ၵေႃႉဢၼ်ႁူပ်ႉထူပ်းၵဝ်ၶႃႈၼၼ်ႉ တေယိပ်းဢဝ်လႆႈငၢႆႈၼၼ်ႉၶႃႈယဝ်ႉ*\nၵ *ႁဵတ်းသင်လႄႈ ႁူဝ်သူၸဝ်ႈတၢင်းလင်ၼၼ်ႉပေႉလိူမ်ႈ သမ်ႉဢမ်ႇမီးၶူၼ်ႁူၼ်သေသဵၼ်ႈလႃႇ*\nႁ *ၵွပ်ႈပိူဝ်ႈဝႃႈၵေႃႉဢၼ်ပူၼ်ႉၵႂႃႇၼၼ်ႉ တႃႇတေမႃးယိပ်းဢဝ်ၶူၼ်ႁူဝ်ၵဝ်ၶႃႈၶိုၼ်းၼၼ်ႉ ယၢပ်ႇဝႆႉဢေႃႈ*\nမၼ်းၵေႃႈၸိုဝ်ၸႂ်ႈယူႇတေႉ ပဵၵ်ႉသမ်ႉဝႃႈ *တိုဝ်ႉတၢင်း* မီးၶူၼ်ႁူဝ်တၢင်းၼႃႈၵူၺ်းၵေႃႈ မိူဝ်ႈႁဝ်းႁႃးပူၼ်ႉၵႂႃႇၼၼ်ႉ တႃႇတေႁူၼ်လင်ၶိုၼ်းမႃးယိပ်းဢဝ် တိုဝ်ႉတၢင်း ၶိုၼ်းၼၼ်ႉ ယၢပ်ႇလူင်ဝႆႉတေႉတေႉယဝ်ႉ။ သင်ဝႃႈသူၵဝ်ႁဝ်းႁႃးတင်းသဵင်ႈ ပွႆႇၽႃႈႁႂ်တိုဝ်တၢင်း ပူၼ်ႉၵႂႃႇလၢႆꧦၼၼ်ႉ မၼ်းယၢပ်ႇၽိုတ်ႇတႃႇတေႁူၼ်လင်ၶိုၼ်းလႆႈ လိူဝ်သေလႆႈၼႅင်ၸႂ်ၶေႃးၶူမ်ၵူၺ်း *တိုဝ်ႉတၢင်း* ၶႂ်ႈပၼ်ၶေႃႈၽၢင်ႉသတိတီႈသူၵဝ်ႁဝ်းႁႃးတင်းသဵင်ႈဝႃႈ *ယႃႇပေမႃးသေႉၼေးၵဝ်ၶႃႈသေၵမ်း ဝႃႈသူၸဝ်ႈဢမ်ႇယၢမ်ႈႁူပ်ႉထူပ်းၵဝ်ၶႃႈၼၼ်ႉ ၵဝ်ၶႃႈၵေႃႈလႆႈမႃးသူႇၸႂ်း သူၸဝ်ႈ ၶိူဝ်းꧦယႂ်းꧦယူႇ ၵဝ်ၶႃႈမႃးၽႅဝ်တီႈၼႃႈၽၵ်းတူႁိူၼ်း မႃးတွႆႇပဵၼ်လၢႆပွၵ်ႈလၢႆၵမ်းၵေႃႈ သူၸဝ်ႈသမ်ႉဢမ်ႇယူႇႁိူၼ်း ၵဝ်ၶႃႈၵေႃႈလႆႈပွၵ်ႈမိူဝ်းၶိုၼ်း ဝၢႆးမႃးထႅင်ႈၵေႃႈ ၵဝ်ၶႃႈမႃးၸုၵ်းတီႈၼႃႈႁ​ိူၼ်းသေ ႁွင်ႉသူၸဝ်ႈတိုၼ်ႇ ၽုၺ်ႇပၼ်ၽၵ်းတူ သူၸဝ်ႈၵေႃႈၵုမ်ႇၼွၼ်းလပ်းၾၼ်လီယူႇတိၵ်းꧦ ၵဝ်ၶႃႈၵေႃႈဢမ်ႇၸၢင်ႈႁဵတ်းယဝ်ႉ ယူႇတီႈသူၸဝ်ႈၵူၺ်းလူး ၶၢၼ်ႉဢိူၼ်ဢၢၼ် လႆႈသုမ်းပၢၼ်ၽဝၵူၼ်း ၵွပ်ႈပိူဝ်ၵဝ်ၶႃႈႁႂ်ႈသူၸဝ်ႈၵၼ်ႉၶႅၼ်ႇလူင်ႉလႅၼ်ႇ ႁႂ်ႈၵႃႇထိုင်တီႈယိူင်းမၢႆ ဢၼ်သူၸဝ်ႈဢၢင်ႈဢၢၼ်းဝႆႉၼၼ်ႉ ၶၼ်ꧦၽႂ်းꧦ ၼၼ်ႉယဝ်ႉ*  သင်ဝႃႈသူၵဝ်ႁဝ်းႁႃးတင်းသဵင်ႈၼႆ ဢမ်ႇမေႃယိပ်းဢဝ်တိုဝ်ႉတၢင်း ဢမ်ႇၼၼ်တိုဝ်ႉတၢင်းမႃးဢႅဝ်ႇၽႅဝ်ႁိူၼ်းသူၸဝ်ႈ ဢမ်ႇမေႃယိပ်းဢဝ်ပေႃးၼႆၸိုင် ဝၢႆးလိုၼ်းမႃးၸၢင်ႈလႆႈမိုင်ႉၶီငဝ်ၼႅင်ၸႂ်ႁင်းၵူၺ်းယဝ်ႉ။\nပိၼ်ႇတႅမ်ႈ  ၶိူဝ်းၶမ်း  လၢင်းၶိူဝ်း\n08-07-2016"
  },
  {
    "title": "လိူၵ်ႈ",
    "content": "​တေႃႈၼင်ႇမွၵ်ႇၵွၼ်\nယင်းၸွၼ်လိူၵ်ႈတီႈ\nႁူဝ်ၸႂ်ပီႈၵေႃႈ\nတေႃႈလိူၵ်ႈသူၵူၺ်း\nၽူၺ်းႁွမ်ႁိုၼ်းဢိူၺ်း။\nၶိူဝ်းၶမ်း  လၢင်းၶိူဝ်း"
  },
  {
    "title": "မွၵ်ႇ",
    "content": "​မွၵ်ႇ\nမွၵ်ႇၵွၼ်ၼိုင်ႈလူင်ႇ\nပူင်ႇႁၢင်ႈလီတွၼ်း\nၸွၼ်းၵျိႃၵ်ႈတီႈၵတ်း\nဢမ်ႇႁတ်းယၢႆႉတီႈ\nၵူဝ်မွၵ်ႇဢမ်ႇၵီႈ\nဢွင်ႈတီႈၶၢဝ်းမႆႈ\nၸႂ်ႈတေႉယူႇႁိုဝ်?\nၶိူဝ်းၶမ်း  လၢင်းၶိူဝ်း"
  },
  {
    "title": "ၽိုၵ်း",
    "content": "​ꧦၽိုၵ်းꧦ\nလွင်ႈသင်သေဢမ်ႇဝႃႈၼႂ်းလေႃးၵၶူင်းၵၢင်လူင်ၼႆႉ သင်ဢမ်ႇၵႆႉၽိုၵ်းၼႆၸၢင်ႈလိုမ်းလႆႈ ဢၼ်တီႈႁဝ်းလႆႈတွင်ႈလႆႈၼၼ်ႉ ပေႃးဝႃႈႁဝ်းၽိုၵ်းပၼ်ယူႇတႃႇသေႇၼႆၸိုင် ႁိုင်တၢၼ်ႇလႂ်ၵေႃႈ တေႃႈဢမ်ႇႁူင်ႈႁၢႆဝၢႆးၵႂႃႇ ပုၼ်ႇတႃႇတေၶိုၼ်ႈယႂ်ႇလႆႈတႄႉ လူဝ်ႇၵႆႉၶုၵ်ႉၶူၼ်ႉဝူၼ်ႉၶိုၼ်းဢၼ်တီႈႁဝ်းလႆႈလဵပ်ႈႁဵၼ်းမႃးၼၼ်ႉ ႁႂ်ႈပေႃႈလႅၼ်ႇ မိူၼ်ၼင်ႇ ဢိရိယႃႇႁဝ်းၼၼ်ႉ ၸုၵ်း ပႆ ၼင်ႈ ၼွၼ်း ၵိၼ် ၸၵႂႃႇၸိူဝ်းၼၼ်ႉယဝ်ႉ။ လွင်ႈၼႆႉၵွပ်ႈဝႃႈႁဝ်းႁဵတ်းၸွမ်းၵူႈဝၼ်းလႄႈႁဝ်းၸင်ႇ ပႆၶႅၼ်ႇ လႅၼ်ႈၵေႃႈပေႉပိူၼ်ႈ ယွၼ်ႉဝႃႈႁဝ်းၽိုၵ်းႁဵတ်းၸွမ်းၵူႈဝၼ်းလႄႈႁဝ်းၸင်ႇလႅၼ်ႇယဝ်ႉ။ ၵူၼ်းႁဝ်းၵူႈၵေႃႉ တိုၼ်းဝႃႈမေႃပိတ်ႉမၢၵ်ႇၼင်ၵၼ်ယူႇၵူႈၵေႃႉ ၵူၺ်းၵႃႈတေႁဵတ်းႁိုဝ်ပိတ်ႉႁႂ်ႈပေႉပိူၼ်ႈ? ပေႃးဢမ်ႇၵျၢင်ႉၽိုၵ်းၵူႈဝၼ်းၼႆၸွင်ႇတေပေႉပိူၼ်ႈလႆႈႁိုဝ်? ပေႃးဢမ်ႇလႅၼ်ႈၵူႈဝၼ်းၼႆ ၸွင်ႇတေမီးႁႅင်းသေၶေႉၶႅင်ႇပိူၼ်ႈလႆႈ ၼႂ်းၶၢဝ်းယၢမ်း 90 မိၼိတ်ႉႁိုဝ်? ပိူင်လူင်မၼ်းပုၼ်ႈတႃႇၵူၼ်းႁဝ်းတေႉ လွင်ႈၽိုၵ်းၼႆႉလမ်ႇလွင်ႈတေႉꧦဝႃႈꧦ ယဝ်ႉ။\nၶိူဝ်းၶမ်း  လၢင်းၶိူဝ်း\n04-07-2016"
  },
  {
    "title": "​Quotient – Maturity",
    "content": "​Quotient- Maturity\n1. Intelligence Quotient-(IQ)\n2. Creativty Quotient-(CQ)\n3. Emotional Quotient-(EQ)\n4.  Advencement Quotient-(AQ)\n5. Organization Intelligence Quotient-(OQ)\n6. Adversity Quotient-(AQ)\n7. Health Quotient-(HQ)\n8. Leadership Quotient-(LQ)\n9. Morality Quotient-(MQ)\n10. Globalization Quotient-(GQ)"
  },
  {
    "title": "မွၵ်ႇမၼ်းမူၺ်",
    "content": "​\nမွၵ်ႇမၼ်းမူၺ်း ၽႂ်ဢမ်ႇၽႂ်ၵေႃႈတေႃႈႁုထိုင်ယူႇ ႁင်းၽႂ်ႁင်းမၼ်း ႁုဝႃႈမၼ်းမီးၼၢမ် သမ်ႉၶႂ်ႈၵႂႃႇပိတ်းဢဝ် ၼၢမ်ဢၼ်ၼႆႉၸၢင်ႈႁဵတ်းႁႂ်ႈၸၢတ်ႈပၢၼ်ၵူၼ်းႁၢင်ႈလီၵေႃႈပဵၼ်မၼ်း ႁဵတ်းႁႂ်ႈၸၢတ်ႈပၢၼ်ႁဝ်းႁၢင်ႈၸ​ၵေႃႈပဵၼ်မၼ်း ႁဝ်းသမ်ႉလၼ်းၵၼ်းပိတ်းဢဝ်ဢဝ်တိၵ်းꧦ ၽဝဢွၼ်ႇ မွၵ်ႇမၼ်းမူၺ် မိူဝ်ႈတိုၵ်ႉမီးတီႈတူၼ်ႈတႄႉႁၢင်ႈလီႁၢင်ႈငၢမ်း ၵူၼ်းတၢင်းၼမ်ပေႃးဢၢမ်လူင်ၵႂႃႇ ထိုင်တႃႇပိတ်းဢွၵ်ႇပူၼ်ႉတူၼ်ႈမၼ်းမႃးယဝ်ႉၼႆ ႁဵတ်းႁႂ်ႈႁၢင်ႈလီၸူဝ်ႈၵႅပ်ႉၵမ်းၵူၺ်း ဢမ်ႇႁိုင်ဢမ်ႇၼၢၼ်းၵေႃႈ ဝႂ်မၼ်းၵေႃႈႁူင်ႈတူၵ်းလူင်း ၵမ်းဝႂ်ၵမ်းဝႂ် လိူဝ်ၵိုတ်းၵၢၼ်ႈမၼ်းၵူၺ်း ဢမ်ႇႁိုင်သင်ၵၢၼ်ႈမၼ်းၵေႃႈ တေႃႈၼဝ်ႈၵႂႃႇႁင်းမၼ်း။ ၵူၼ်းတၢင်းၼမ်ၼႂ်းၵေႃးၵလုမ်ႈၾႃႉလုၵ်ႈၼႆႉ ပိူၼ်ႈဝႆႉမွၵ်ႇမၼ်းမူၺ် ပဵၼ်တူဝ်တၢင်တၢင်းႁၵ်ႉ ပၼ်ၵေႃႉဢၼ်တီႈႁဝ်းႁၵ်ႉၼၼ်ႉ မွၵ်ႇမၼ်းမူၺ် မီးလီသီ မိူၼ်ၸိူင်ႉၼင်ႇ သီလႅင် သီၶၢဝ် သီၶွင်ႇ ၸၵႂႃႇၸိူဝ်းၼၼ်ႉယဝ်ႉ။ ဢၼ်တီႈၵႆႉႁၼ်ပိူၼ်ႈပၼ်မွၵ်ႇမၼ်းမူၺ်တႅၼ်းတၢင်းႁၵ်ႉတႄႉ ပဵၼ်မွၵ်ႇမၼ်းမူၺ်သီလႅင် သိုပ်ႇမႃးထႅင်ႈသမ်ႉသီၶၢဝ် လႄႈ သီၶွင်ႇယဝ်ႉ။\nၼႂ်းမွၵ်ႇသၢမ်သီၼႆႉ ၼိုင်ႈၵေႃႉဝႆႉၶေႃႈလမ်ႇလွင်ႈဢမ်ႇမိူၼ်ၵၼ် သီလႅင်သမ်ႉ ဝႆႉမိူၼ်ၼင်ႇလိူတ်ႈၼႂ်းဢူၵ်းၼႂ်းၸႂ်ႁဝ်းၼႆႉမီးဝႆႉပၼ်တႃႇသူၵေႃႉလဵဝ် ဢဝ်မွၵ်ႇဢၼ်ၼႆႉသေပဵၼ်တူဝ်တၢင်တၢင်းႁၵ်ႉ။\nသီၶၢဝ်သမ်ႉ ဝႆႉမိူၼ်ၼင်ႇတၢင်းႁၵ်ႉဢၼ်ၸႅတ်ႈၸၢင်ႇ မိူၼ်ၼင်ႇၾႃႉပၢင်ႇမိူင်းလႅင်းမႃးႁဵတ်းႁႂ်းဢမ်လပ်းသိင်ႇႁၢႆလၢႆ မီးတႄႇလွတ်ႈပၢင်ႇလႅင်းၸႅတ်ႈၸၢင်ႇ ထႅင်ႈလွင်ႈသမ်ႉ တူဝ်ၵေႃႈၸႅတ်ႈၸႂ်ၵေႃႈၸႅတ်ႈ (ၸူဝ်ႈပႅတ်ႈၽူဝ်ပႅတ်ႈမေးမႃးၼႆႉပႆႇတွၼ်ႉဢဝ်ၽႂ် ၼႂ်းၸႂ်ႁဝ်းၼႆႉၶႆႈလႆႈသူၵူၺ်းယဝ်ႉ)\nမွၵ်ႇသီၶွင်ႇသမ်ႉ ဝႆႉမိူၼ်ၼင်ႇလွင်ႈၵတ်းယဵၼ်ၸႂ် လွင်ႈတၢင်းသိူဝ်းၸႂ် ဢၼ်တီႈလႆႈမႃးထူပ်ႉထူပ်းမႅၼ်ႈသူၼႆႉ ႁူဝ်ၸႂ်ဢွၼ်ႇသီႇႁွင်ႈၼႆႉတေတမ်းဝႆႉပၼ်သူၵူၺ်းယဝ်ႉ။\nသိုပ်ႇယိုၼ်ႈပၼ်လွင်ႈလီႁု ၽႂ်မီးၸုၵေႃႈဢဝ်သႂ်ႇၸႂ် မိူဝ်ႈလႂ်လႆႈၽၢတ်ႇယၢၼ်ၵၼ်ယဝ်ႉ ၵူဝ်လႆႈၼႅင်ၸႂ်ၶိုၼ်းဢိူဝ်ႈ။\nၶိူဝ်းၶမ်း  လၢင်းၶိူဝ်း\n03-07-2016"
  },
  {
    "title": "ၸိူင်းဢိင်ပိုၼ်း ၶိမ်းယွင်းဢုင်း",
    "content": "​တီႈၵႅပ်ႈၸိူင်းဢိင်ပိုၼ်း ၶိမ်းယွင်းဢုင်း\n\nဢေႃ ႌႌ ၽဝဢွၼ်ႇသၢမ်ႁူဝ်ၸႂ်တၢင်းႁၵ်ႉၼၼ်ႉ သမ်ႉပေႉမႃးမီးလွင်ႈၶေႃးၶူမ် ဢၼ်မူၵ်းထူမ်ယူႇၼႂ်းႁူဝ်ၸႂ်ၽႂ်မၼ်းၼၼ်ႉ တီႈလႆႈၽၢတ်ႇယၢၼ်ၵၼ်ၼၼ်ႉ ၵွပ်ႈပိူဝ်ႈဝႃႈပုၼ်ႈၽွၼ်းလႄႈၸင်ႇလႆႈပဵၼ်ၼႆ ဢၼ်တီႈႁဝ်းႁႃးၵႆႉလႆႈယိၼ်းဝႃႈ ပုၼ်ႈၽွၼ်းလႄႈတၢင်းႁၵ်ႉ ဢၼ်ဝႃႈၼၼ်ႉယဝ်ႉ။ ဢမ်ႇၶႂ်ႈၽၢတ်ႇၵေႃတေႃႈတေလႆႈယၢၼ် ၵွပ်ႈဝႃႈၵၢၼ်ပုၼ်ႈၽွၼ်းမႃးတၢင်ႇဝႆႉၼိူဝ်ႁူဝ်မႃႇၼၼ်ႉသေၸင်ႇလႆႈယၢၼ်ၵၼ်။ မီးၶေႃႈၵႂၢမ်းတွၼ်ႈၼိုင်ႈဝႃႈ\nဢေႃး လေႃးၵလူင်ၼႆႉ\nဢၼ်လူဝ်ႇဢမ်ႇလႆႈ ဢၼ်လႆႈဢမ်ႇလူဝ်ႇ\nဢၼ်မွင်းဢမ်ႇမႃး ဢၼ်မႃးဢမ်ႇမွင်း\nဢၼ်ၶႂ်ႈႁၼ်ဢမ်ႇႁူပ်ႉ ဢၼ်ႁူပ်ႉၼႆႉသမ်ႉဢမ်ႇၶႂ်ႈႁၼ်\nပဵၼ်ၾိင်ႈလေႃးၵလူင်ၼႆႉယဝ်ႉ။\nႁၵ်ႉၽၢႆႇၼိုင်ႈတိုၼ်းတေလႆႈယၢၼ်ၽၢႆႇၼိုင်ႈ သမ်ႉဢမ်ႇၶိုင်ႈၵၼ်သေဢိတ်းၼေႃ?\nၽဝ ၸၢႆးၶိမ်းယွင်းဢုင်း လႄႈ ၼၢင်းၾႃႉ လႄႈ ၼၢင်းသူးယွၼ်း  မီးလွင်ႈသိူဝ်းလႄႈမီးတၢင်းလွင်ႈၶေႃးၶူမ်တိူဝ်ႉၸႂ်ၸွမ်း ၽဝဢွၼ်ႇၶဝ်တႄႉၼေႃ? မီးၶေႃႈၵႂၢမ်းယိင်းၾႃႉၶေႃႈၶိုင်ႈဝႃႈ ၽၢတ်ႇတႃႇထူပ်း ဢၼ်ဝႃႈၼၼ်ႉသမ်ႉသမ်ႉၶႂ်ၸိုဝ်ႈၸႂ်ႈဝႆႉ ၶေႃႈၵႂၢမ်းၸၢႆးၶိမ်းယွင်းဢုင်းသမ်ႉဝႃႈ ထူပ်းတႃႇယၢၼ် ပဵၼ်ၽဝၶၢၼ်ၸႂ် သၢမ်ႁူဝ်ၸႂ်တၢင်းႁၵ်ႉတႄႉယဝ်ႉ။\nၸၢႆးၶိမ်းယင်းဢုင်း ၸႃႇတိပဵၼ်ၵူၼ်းၶိူဝ်းၶုၼ်ၵဵင်းတုင် ၸိုဝ်ႈမိူဝ်ႈလဵၵ်ႉႁွင်ႉၸၢႆးဢိၼ်း ႁၢပ်ႇၵၢၼ်သိုၵ်းၵဵင်းတုင်လၢႆႈပဵၼ် ၵွင်သိုၵ်း ၶဝ်ႈမႃးလဵပ်ႈႁဵၼ်းၵၢၼ်သိုၵ်းမိူင်းထႆး ၶဝ်သမ်ႉလႆႈယုၵ်ႉယွင်ႈၶိုၼ်ႈပဵၼ်ၽူႈၵတ်ႉၶႅၼ်ႇၵၢၼ်တိုၵ်းသိုၵ်းမုတ်း လၢႆႈၸိုဝ်ႈပဵၼ် ၶျၼယုတ်း မိူဝ်ႈၵႂႃႇၸွႆႈၵၢၼ်သိုၵ်းဢၼ်မိူင်းထႆးပိူၼ်ႈသူင်ႇၵႂႃႇတီႈမိူင်းၵူဝ်းရီးယႃး လႆႈၸွႆႈၽူႈမီးၸၼ်ႉၽၢႆႇၽူႈၵပ်းသၢၼ်ၵူႈမိူင်းꧦၵေႃႉၼိုင်ႈ မိူဝ်ႈသိုၵ်းၵူဝ်းရီးယႃးႁွင်ႇၶဝ်မႃးတိုၵ်းဢဝ်ၽႅၼ်ႇလိၼ်ၼၼ်ႉ လႆႈလွတ်ႈဢွၵ်ႇမႃးၼႂ်းၵႄႈပၢင်တိုၵ်းၼၼ်ႉလႆႈ ပိူၼ်ႈသမ်ႉႁွင်ႉမၼ်းဝႃႈ ယွင်းဢုင်း ပွင်ႇဝႃႇ ၽူႈႁတ်းႁၢၼ် သိုပ်ႇၼၼ်ႉသမ်ႉလႆႈၸွႆႈၶိမ်းမုၼ်းသုင်လႄႈလုၵ်ႈသၢဝ်ၶိမ်းမုၼ်းသုင်း ၵွပ်ႈပိူဝ်ႈဝႃႈၶဝ်ပဵၼ်ၸိူဝ်ႉၶိူဝ်း ၶိမ်း ၸင်ႇဢဝ်ၵုင်ႇမုၼ်ဢၼ်ၸၢႆးယွင်ဢုင်းလႆႈၸွႆႈၶဝ်ဝႆႉၼၼ်ႉ သႂ်ႇထႅမ်ထႅင်ႈဝႃႈ  ၶိမ်းယွင်းဢုင်းၼႆယဝ်ႉ။\nယိင်းၾႃႉသမ်ႉပဵၼ်လုၵ်ႈၶုၼ်သိုၵ်းမိူင်းထႆး။\nသူးယွၼ်းသမ်ႉပဵၼ်လုၵ်ႈၶုၼ်သိုၵ်းမိူင်းၵူဝ်းရီးယႃးၸၢၼ်းယဝ်ႉ။\nမီးလုၵ်ႈၸွမ်းယိင်းၾႃႉၼိုင်ႈၵေႃႉ ႁွင်ႉၸိုဝ်ႈဝႃႈ လိူၼ်။\nမီးလုၵ်ႈၸၢႆးၸွမ်းသူးယွၼ်းၼိုင်ႈၵေႃႉ ၸိုဝ်ႈႁွင်ႉဝႃႈ ၶိမ်းၽယွင်းႁႂႃး။\nသိုပ်ႇလူလႆႈထႅင်ႈ ၸိူင်းဢိင်ပိုၼ်း ၶိမ်းယွင်းဢုင်း ၵဵင်းတုင်။\nမွၵ်ႇဝၼ်းလိူၼ်လၢဝ် တႅမ်ႈ မၢႆ 4 ၼႆယဝ်ႉ။\nၶိူဝ်းၶမ်း  လၢင်းၶိူဝ်း ၶိုၼ်းတၢင်ႇၼႄတီႈၵႅပ်ႈဢိတ်းဢွတ်း"
  },
  {
    "title": "​°°°ႁႅင်းႁဵၼ်း°°°",
    "content": "​°°°ႁႅင်းႁဵၼ်း°°°\nႁဵၼ်းဢၼ်ဝႃႈၼႆႉလူဝ်ႇ ပိူင်လူင်မၼ်းလူဝ်ႇမီး ႓ ႁႅင်း\n႑ ႁႅင်းၽႃႇသႃႇၵႂၢမ်းလၢတ်ႈ ပေႃးဢမ်ႇပေႉၵႂၢမ်းလၢတ်ႈၽႃႇသႃႇပိူၼ်ႈလီလီၼႆ ၸၢင်ႈတိူဝ်ႉၶိူၵ်ႈၽွင်ႈမိူဝ်ႈႁဝ်းၶိုၼ်ႈႁဵၼ်းၼၼ်ႉသေပိူင်ၼိုင်ႈ ႁဵၼ်းၵေႃႈဢမ်ႇပွင်ႇၸႂ်ၼႂ်းၽႃႇသႃႇဢၼ်တီႈပိူၼ်ႈသွၼ်ပၼ်ၼၼ်ႉ မၼ်းၸၢင်ႈႁဵတ်းႁႂ်ႈႁဝ်းသုမ်းၶၢဝ်းယၢမ်းလၢႆꧦၵူၺ်းယဝ်ႉ။\n႒ ႁႅင်းငိုၼ်း ႁဝ်းမီးႁႅင်းၽႃႇသႃႇၵႂၢမ်းလၢတ်ႈ ပေႉၵႂၢမ်းပိူၼ်ႈလိၵ်ႈပိူၼ်ႈလီꧦသေတၵေႃႈ ပေႃးဢမ်ႇမီးႁႅင်းငိုၼ်း တႃႇၵမ်ႉထႅမ်ၵႅမ်ၸွႆႈ ၽွင်းၶိုၼ်ႈႁဵၼ်းၼၼ်ႉၵေႃႈယၢပ်ႇၵိၼ်းၶၢၼ်ၸႂ်ဝႆႉ ၵွပ်ႈပိူဝ်ႈဝႃႈၵၢပ်ႈပၢၼ်တႃႈလဵဝ်ၼႆႉ ဢဝ်ငိုၼ်းႁဵတ်းပိူင်လူင်မၼ်းယဝ်ႉ။\n႓ ႁႅင်းၸႂ် ႁဝ်းမီးၵုမ်ႇထူၼ်ႈတၢင်းသွင်ဢၼ်သေတ ပေႃးႁဝ်းဢမ်ႇမီးႁႅင်းၸႂ်တႃႇတေၶိုၼ်ႈႁဵၼ်းၼၼ်ႉၵေႃႈ ႁဵၼ်းၵႂႃႇၵေႃႈသုမ်းၶၢဝ်းယၢမ်းၵႂႃႇလၢႆꧦၵူၺ်း မၼ်းဢမ်ႇတိူဝ်းတွၼ်းမႃးသင်သေလွင်ႈ သင်ဝႃႈႁဝ်းမီးၵုမ်ႇထူၼ်ႈတဵမ်တၼ်းတၢင်း ႓ ပိူင်ၼႆႉၼႆ ႁဵၼ်းၵႂႃႇၵေႃႇမၼ်းတိုၼ်းဢွင်ႇၵျႃႉ တိူဝ်းတွၼ်းမႃးၵမ်းလဵဝ် ၶၢဝ်းယၢမ်းၵေႃႈဢမ်ႇသုမ်းလၢႆ ၵွႆပၢႆဝၢႆးလိုၼ်းမႃးတိုၼ်းပဵၼ်ၽူႈဢွၼ်ႁူဝ်လီၼၼ်ႉယဝ်ႉ။\nၸဝ်ႈဢႃႇၸိင်ႇၼ  (ၶိူဝ်းၶမ်း)\nဝၢၼ်ႈၵုၼ်တဵင်း   လၢင်းၶိူဝ်း\n08/06/2016\nกำลังในการเรียน มี 3 ประการ\n1. กำลังภาษา\n2. กำลังปัจจัย\n3. กำลังทุน"
  },
  {
    "title": "​ၼႂ်းတူဝ်ႁဝ်းမီးၵူၼ်းၼႂ်းတူဝ်ႁဝ်းမီးၵူၼ်း ႓ ၵေႃႉ",
    "content": "​ၼႂ်းတူဝ်ႁဝ်းမီးၵူၼ်းၼႂ်းတူဝ်ႁဝ်းမီးၵူၼ်း ႓ ၵေႃႉ\nၵေႃႉမၢႆၼိုင်ႈ ၵေႃႉဢၼ်တီႈႁဝ်းၶႂ်ႈပဵၼ်\nၵေႃႉမၢႆသွင် ၵေႃႉဢၼ်ပိူၼ်ႈၸႂ်ႉပဵၼ်\nၵေႃႉမၢႆသၢမ် တူဝ်ႁဝ်းတီႈပဵၼ်တူဝ်ၸဝ်ႈၵဝ်ႇတေႉတေႉ။\n\nသူၸဝ်ႈတေလိူၵ်ႈပဵၼ်ၵေႃႉလႂ်?\nၶိူဝ်းၶမ်း လၢင်းၶိူဝ်း"
  },
  {
    "title": "ၼမ်ႉၸႂ်လီ",
    "content": "​% ၼမ်ႉၸႂ်လီ %\nတၢင်းလၢတ်ႈတၢင်းၸႃလႄႈ တၢင်းႁဵတ်းတၢင်းသၢင်ႈ ၼၼ်ႉ ၼႄပၼ်လွင်ႈဝႃႈၼမ်ႉၸႂ်ၵူၼ်းႁဝ်းပဵၼ်ႁိုဝ် ၸိူင်ႉႁိုဝ်ၼႆယဝ်ႈ။ ဢမ်ႇမၢၼ်ႇမႅၼ်ႈ 100% ၵေႃႈ 85% တႄႉ တေလႆႈဝႃႈမၢၼ်ႇမႅၼ်ႈယူႇ။\nၽူႈမီးတၢင်းလၢတ်ႈလီ တၢင်းႁဵတ်းလီၶဝ်ၼၼ်ႉ\nၼမ်ႉၸႂ်ၶဝ်တိုၼ်းလီယူႇၼႆ ဢမ်ႇတၢပ်ႈထၢမ်ပေႇတၢင်ႇ\nၵေႃႈ ၵမ်ႈၼမ်တိုၼ်းထုၵ်ႇမႅၼ်ႈဝႆႉယူႇယဝ်ႉ။\nၵွပ်ႈမီးၼမ်ႉၸႂ်လီလႄႈ တၢင်းလၢတ်ႈတၢင်းႁဵတ်း\nၸင်ႇတေလီၸွမ်းၼၼ်ႉ ပဵၼ်ထမ်ႇမတႃႇမၼ်းယဝ်ႉ။\nၼင်ႇၵူႈလွင်ႈလႆႈၽိုၵ်းၼၼ်ႉ တႃႇတေမီးၼမ်ႉၸႂ်လီၵေႃႈ\nတေႃႈတေလႆႈၽိုၵ်းဢဝ်မိူၼ်ၵၼ်။ လွၵ်းလၢႆးၽိုၵ်းမၼ်း\nၸမ်ႉ – ၽိုၵ်းဝႆႉၸႂ်မဵတ်ႉတႃႇၼိူဝ်ၽူႈၸိူဝ်းပဵၼ်ထၢၼ်ႈ\nလဵဝ်ၵၼ်တင်းႁဝ်း၊ ၽိုၵ်းဝႆႉၸႂ်ဢီးလူၼိူဝ်ၽူႈၸိူဝ်း\nထၢၼ်ႈဢမ်ႇမိူၼ်ႁဝ်း၊ ၽိုၵ်းႁူမ်ၸူမ်းၸွမ်းၽူႈၸိူဝ်း\nထၢၼ်ႈသုင်လိူဝ်သေႁဝ်း၊ ၽိုၵ်းဝႆႉၸႂ်ၽဵင်ႇၶိုင်ႈဢမ်ႇႁၵ်ႉ\nဢမ်ႇၸင်းၽူႈၵေႃႉ ဢမ်ႇၼင်ႇႁိုဝ်ႁဝ်း။ ပဵၼ်ၸိူဝ်းၼႆႉ။\nလွၵ်းလၢႆးၽိုၵ်း တႃႇႁႂ်ႈမီးၼမ်ႉၸႂ်လီထႅင်ႈပိူင်ၼိုင်ႈၸမ်ႉ ပဵၼ်လွင်ႈပႂ်ႉပႃးသိၼ်ႁႃႈသဵၼ်ႈၼၼ်ႉယဝ်ႉ။ ၵၢၼ်ပႂ်ႉပႃး သိၼ်ၼႆႉၵေႃႈ ပဵၼ်ၵၢၼ်ဢၼ်ၽိုၵ်းပၼ်ႁႂ်ႈၵူၼ်းႁဝ်းမီး ၼမ်ႉၸႂ်လီၶိုၼ်ႈမႃးၼၼ်ႉမိူၼ်ၵၼ်ယဝ်ႈ။ တေလၢတ်ႈ\nၼႄ ပိူင်တႅၵ်ႈမၼ်းဢၼ်ၼိုင်ႈ ၼင်ႇႁဝ်းၵူဝ်တၢႆၼၼ်ႉ ပိူၼ်ႈၵေႃႈၵူဝ်တၢႆ ပွင်ႇၸႂ်ၸိူင်ႉၼႆသေ ဢမ်ႇၶႃႈႁိပ်ႇငႅၼ်း တူဝ်ၸႂ်ၽႂ်တၢႆသေ ပဵၼ်ၽူႈမီးၼမ်ႉၸႂ်လီၸိူင်ႉၼၼ်ယဝ်ႈ။\nပေႃးမီးတၢင်းၽိုၵ်းၵေႃႈ တေမီးတၢင်းတဵမ်ထူၼ်ႈသေ\nပေႃးၼမ်ႉၸႂ်လီၼမ်ၵေႃႈ တၢင်းလၢတ်ႈတၢင်းၸႃ ဢိၵ်ႇတင်း တၢင်းႁဵတ်းတၢင်းသၢင်ႈႁဝ်းၼၼ်ႉၵေႃႈ\nတေလီၼမ်ၼမ်ယူႇယဝ်ႉ။\nၸဝ်ႈၼုမ်ႇတႆး (ၼၼ်ႇတသႃႇမိ)"
  },
  {
    "title": "​လၢတ်ႈလူၺ်ႈလွင်ႈၸႂ်လဵၵ်ႉ",
    "content": "​လၢတ်ႈလူၺ်ႈလွင်ႈၸႂ်လဵၵ်ႉ\n——–\nၵႂၢမ်းၼမ်း\nၵူၼ်းပုထုၸၼ်ႇ ၵူၼ်းယူဝ်းယူဝ်း ဢၼ်ပႆႇလႆႈမၢၵ်ႈလႆႈၽူဝ်ႇ\nၵူႈၵေႃႉ”ၼႆႉ ၵေႃႉဢၼ်ဢမ်ႇယၢမ်ႈၸႂ်ႂ်လဵၵ်ႉ လႅပ်ႈတေဢမ်ႇမီးၽႂ်။\nလႅပ်ႈတေယၢမ်ႈၸႂ်လႆႈၸႂ်လဵၵ်ႉ လႆႈထူပ်းလွင်ႈၸႂ်လဵၵ်ႉ မိူၼ်ၵၼ် ၵူႈၵေႃႉယူႇ ။ မၼ်းတေပိူင်ႈၵၼ်ဝႃႈ ၽႂ်ထူပ်းၼမ်ၽႂ်ထူပ်းဢေႇ၊\nမိူဝ်ႈထူပ်းမႃးၼၼ်ႉႁႅင်းၸင်ႈၶၢမ်ႇၽႂ် ပဵၼ်ႁိုဝ်ၽွင်ႈ၊ ၽႂ်သမ်ႉဢဝ်လၢႆးလႂ်သေ ၵႄႈလိတ်ႈ၊ မိူဝ်ႈၸႂ်လဵၵ်ႉၼၼ်ႉ\nၽႂ်သမ်ႉႁဵတ်းႁိုဝ် ႁႂ်ႈၶိုၼ်းမီးႁႅင်းၸႂ် ၼႆၵူၺ်း၊၊\nလွင်ႈၸႂ်လဵၵ်ႉဢၼ်ၶႃႈလႆႈထူပ်း\n—\nမိူဝ်ႈၶႃႈၵေႃႉလဵၵ်ႉလဵၵ်ႉၼၼ်ႉ လႆႈထူပ်းလွင်ႈၸႂ်လဵၵ်ႉဢၼ်ၼိုင်ႈ၊\nယွၼ်ႉၶႃႈမီးတၢင်းၽိတ်းလႄႈ လႆႈထုၵ်ႇပေႃႈတင်းမႄႈပွင်ႉလႃႇသေ\nၶႃႈဝူၼ်ႉဝႃႈ ဢၼ်ၵဝ်ႁဵတ်းလီမီးတင်းၼမ် ယွၼ်ႉၽိတ်းဢိတ်းဢီႈသေ\nမႃးပွင်ႉလႃႇၵဝ် (ပွင်ႉလႃႇၵူၺ်းႁိုဝ် ၶွၼ်ႉႁႅမ်ပႃးႁိုဝ် ဢမ်ႇတွင်းယဝ်ႉ) ၼႆသေ ၸႂ်လဵၵ်ႉထိုင်တီႈႁွင်ႉႁႆႈတေႉ”ဝႃႈၵွၼ်ႇ။ꧦꧦယွၼ်ႉၸႂ်လဵၵ်ႉသေ ၵိူတ်ႇၶိုၼ်ႈပႃးတေႃးသေ ၶိုၼ်းပွင်ႉလႃႇပေႃႈမႄႈ ဝႃႈ”သူဢမ်ႇႁၵ်ႉၵဝ်\nပဵၼ်သင်လႄႈ သမ်ႉၵိူတ်ႇၵဝ်မႃး” ၼႆႁင်းၶဝ်၊၊\n(တွၼ်ႈသွၼ်ဢၼ်ၼႆႉ-\n1.ပေႃႈမႄႈၼႆႉဢမ်ႇထုၵ်ႇပွင်ႉလႃႇလုၵ်ႈလွၼ်ႇႁၢဝ်ႈႁႅင်းထိုင်တီႈႁဵတ်းႁႂ်ႈ\nလုၵ်ႈလွၼ်ႇၸႂ်လဵၵ်ႉ၊၊\n2 .လုၵ်ႈလွၼ်ႇၼႆႉ ယွၼ်ႉႁႅင်းၸင်ႈၶၢမ်ႇလွင်ႈၸႂ်လဵၵ်ႉပႆႇၶႅင်လႅင်းလႄႈ\nပေႃႈမႄႈလီလႆႈၾၢင်ႉ လွင်ႈဢၼ်တေၸၢင်ႈႁႂ်ႈလုၵ်ႈလွၼ်ႇၸႂ်လဵၵ်ႉ။\n3.ပေႃႈမႄႈလီလႆႈပၼ်ႁႅင်းၸႂ်လွၼ်ႇ၊ မိူဝ်ႈလွၼ်ႇႁဵတ်းၽိတ်းၼၼ်ႉ\nထုၵ်ႇဢဝ်လၢႆးလီသေ ၵႄႈလိတ်ႈသင်ႇသွၼ်ၵႂႃႇ ၼႆယူႇ)\nဝၢႆးသေၵေႃႉယႂ်ႇမေႃႁူႉမႃးယဝ်ႉ ပေႃးဝူၼ်ႉမႅၼ်ႈလွင်ႈလႆႈၸႂ်လဵၵ်ႉ\nမိူဝ်ႈၵေႃႉလဵၵ်ႉၼၼ်ႉၼႆ လွမ်လွမ်ယုမ်ႉယူႇႁင်းၵူၺ်း၊၊\nယွၼ်ႉလႆႈလူလိၵ်ႈၼမ်ယဝ်ႉႁိုဝ် ယွၼ်ႉမီးႁႅင်ႈၸင်ႈၶၢမ်ႇလႆႈႁိုဝ်\nယွၼ်ႉႁူႉလၢႆးၵႄႈလိတ်ႈမၼ်းၽွင်ႈႁိုဝ် ၵဝ်ၶႃႈလႆႈႁူပ်ႉထူပ်း\nလွင်ႈၸႂ်လဵၵ်ႉတင်းၼမ်ယူႇသေတႃႉ ၵဝ်ၶႃႈႁူႉၶိုတ်းဝႃႈ\nလွင်ႈၸႂ်လဵၵ်ႉၼႆႉ မၼ်းမိူၼ်ၵွင်ႉဢၼ်ၼိုင်ႈ ဢၼ်တေတိူဝ်ႉၶိူၵ်ႈ\nတူဝ်ႁဝ်းၼႆလႄႈ ၵဝ်ၶႃႈထူပ်းလွင်ႈၸႂ်လဵၵ်ႉ မိူဝ်ႈလႂ်ၵေႃႈ ၵဝ်ၶႃႈဢဝ်တၢင်းႁူႉ(ၼႂ်းထမ်ႇမ၊ ၼႂ်းလေႃးၵ၊ ၼႂ်းလိၵ်ႈ\nလၢႆးလႄႈ တူဝ်ထူပ်း) ၼၼ်ႉသေ ႁဵတ်းပဵၼ်ယႃၵႄႈၵွင်ႉသေ\nၵႄႈၶႆမႃးတႃႇသေႇ၊၊\nလၢႆးဢဝ်သတ်ႉၸႃႇသီႇသေ\nၵႄႈၶႆပၼ်ႁႃ-(လွင်ႈၸႂ်လဵၵ်ႉ၊ ၸႂ်တူၵ်း၊ ၸႂ်လမ်တႄႇၵႂႃႇ ၵိလေႇသႃႇ ၶိူင်ႈသဝ်ႈဝဝ်းလမ်)\n———–\n1-တုၵ်ႉၶ-ယွမ်းႁပ်ႉဝႃႈ ၸဝ်ႈၵဝ်ႇၸႂ်လဵၵ်ႉ။\n2- သမုတယ-ႁႃငဝ်ႈႁၢၵ်ႈ/ လွင်ႈတၢင်းဢၼ်ၸႂ်လဵၵ်ႉ။\nယွၼ်ႉသင်၊ ၸိူင်ႉႁိုဝ်၊ ဢီႈသင်၊ တီႈလႂ်၊ တင်းၽႂ်သေလႄႈ\nပဵၼ်လွင်ႈၸႂ်လဵၵ်ႉ။\n3- မၵ်ႉၵ-မီးၵၢင်ၸႂ်ၶႂ်ႈႁႃလၢႆးၵႄႈလိတ်ႈမၼ်း။\n4-ၼိရေႃးထ-ပေႃးႁႃႁၼ်လၢႆးၵႄႈလိတ်ႈမၼ်းသေ ၵႄႈလိတ်ႈလႆႈၵေႃႈ\nပွင်ႇဝႃႈ ဢမ်ႇၸႂ်လဵၵ်ႉယဝ်ႉသေ ၵတ်းယဵၼ်ယဝ်ႉ၊၊\nလွင်ႈၽူႈမီးတၢင်းႁူႉၶဝ် ပၼ်ႁႅင်းၸႂ် ဢမ်ႇႁႂ်ႈၸႂ်လဵၵ်ႉ\n—-\nဢၼ်ၸဝ်ႈၶူးလူင်လၢတ်ႈသင်ႇသွၼ်ပၼ်ႁႅင်းၸႂ်လုၵ်ႈၼွင်ႉမိူဝ်ႈလႂ်ၵေႃႈ  ၸဝ်ႈၶူးႁဝ်း ၵႆႉၵႆႉၶႆႈၼႄပိုၼ်းၼေႃႇလွင်းၸဝ်ႈမႁႃႇၸၼၵလႄႈသင်၊ ၶႆႈၼႄပိုၼ်းၽြႃး  မိူဝ်ႈပၼ်ႇၸဝၵ်ႉၵီႇၶဝ်ထၢင်ႇၽိတ်း ၽြႃးပဵၼ် ၸဝ်ႈသေ  ပၢႆႈပႅတ်ႈၼၼ်ႉ လႄႈသင်  ၼႆႉပွင်ႇဝႃႈ ၸဝ်ႈၶူးလူင်ႁဝ်း ႁူႉႁၼ်ၽွၼ်းၸႃႉလွင်ႈၸႂ်လဵၵ်ႉလီလီသေ တိုၼ်းဢမ်ႇၶႂ်ႈႁႂ်ႈၸႂ်လဵၵ်ႉ၊ တိုၼ်းၶႂ်ႈႁႂ်ႈမီးႁႅင်းၸႂ်တဵမ်ပိၵ်းဝႆႉယူႇတႃႇသေႇ သေ ယၢင်ႈၸွမ်းယိူင်းဢၢၼ်းၵႂႃႇ ၼႆၼၼ်ႉယဝ်ႈ၊၊\nၸဝ်ႈယွတ်ႈသိုၵ်း မွၵ်ႈလၢတ်ၶေႃႈၵႂၢမ်းတီႈလႂ်သေဢမ်ႇဝႃႈ မၼ်းဢမ်ႇ\nတွၼ်ႉလၢတ်ႈပႃးလွင်ႈၸႂ်လဵၵ်ႉသေပွၵ်ႈ။ ၼႆႉၵေႃႈ ပွင်ႇဝႃႈ\nပေႃးၸႂ်လဵၵ်ႉၼႆႉ ႁႅင်းၸၢင်ႈဢူၼ်ႈဢွၼ်ႇသေ ဢမ်ႇၸၢင်ႈတေႃႇသူႈ ၽူႈၶဵၼ်လႆႈ၊ တေဢမ်ႇၸၢင်ႈၶိုပ်ႈၼႃႈ ၶိုၼ်ႈယႂ်ႇမႂ်ႇသုင်လႆႈ မၼ်းႁူႉႁၼ်ၼင်ႇၼႆသေ မၼ်းတိုၼ်းဢမ်ႇၶႂ်ႈႁႂ်ႈလုၵ်ႈၼွင်ႉမၼ်းလႄႈ\nပေႃႈမႄႈၵူၼ်းမိူင်းမီးလွင်ႈၸႂ်လဵၵ်ႉလႃးလႃး။\nၶေႃႈလူပ်း\nဢၼ်လႆႈပၢႆးၼႄလွင်ႈၸႂ်လဵၵ်ႉၼႆႉ လႅပ်ႈတေပဵၼ်တၢင်းႁူႉတႃႇၽူႈလူ လိၵ်ႈႁဝ်းၶဝ်ဢမ်ႇၼမ်ၵေႃႈဢိတ်းဢီႈယူႇယုမ်ႇယမ်ၼင်ႇၼႆသေ-\nၸၢင်းဢွၼ်ႇ (ၼမ်ႉတိုၼ်)\n20/6/2016"
  },
  {
    "title": "​°°°ယိူင်းဢၢၼ်း°°°",
    "content": "​°°°ယိူင်းဢၢၼ်း°°°\nေတၸွမ်းယိူင်းဢၢၼ်းတႃႇတူဝ်ၵဝ်ႇႁ?\nတေၸွမ်းယိူင်းဢၢၼ်းတႃႇဝၢၼ်ႈမိူင်းႁ?\nတေၸွမ်းယိူင်းဢၢၼ်းတႃႇပေႃႈမႄႈပီႈၼွင်ႉႁ?\nဢမ်ႇၼၼ်တေၸွမ်းယိူင်းဢၢၼ်းတင်း႓ဢၼ်ႁ?"
  },
  {
    "title": "​ၵၢၼ်ဢုပ်ႉပိူင်ႇမီး ႓ ပိူင်",
    "content": "​ၵၢၼ်ဢုပ်ႉပိူင်ႇမီး ႓ ပိူင်\n႑. Monarch ဢုပ်ႉပိူင်ႉၵေႃႉလဵဝ်\n႒. Aristocracy ဢဝ်မုၵ်ႉၸုမ်းသေဢုပ်ႉပိူင်ႇ\n႓. Democracy ဢဝ်ၵူၼ်းတၢင်းၼမ်သေဢုပ်ႉပိူင်ႇ။"
  },
  {
    "title": "လႆႃးႁႃၢႆလပ်ႉ BIOS",
    "content": ""
  }
]